CELEX: 62016TN0836
Language: hr
Date: 2016-11-30 00:00:00
Title: Predmet T-836/16: Tužba podnesena 30. studenoga 2016. – Republika Poljska protiv Komisije

30.1.2017   
            
            
               HR
            
            
               Službeni list Europske unije
            
            
               C 30/54
            
         Tužba podnesena 30. studenoga 2016. – Republika Poljska protiv Komisije
   (Predmet T-836/16)
   (2017/C 030/62)
   Jezik postupka: poljski
   
      Stranke
   
   
      Tužitelj: Republika Poljska (zastupnik: B. Majczyna)
   
      Tuženik: Europska Komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 19. rujna 2016., državna potpora SA.44351 (2016/C) (prethodno 2016/NN) – Poljska – porez u sektoru trgovine na malo u Poljskoj, priopćeno pod brojem dokumenta C(2016) 5596, i
            
         
               —
            
            
               naloži Europskoj Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog temelji se na pogrešnoj klasifikaciji poljskog poreza u sektoru trgovine na malo kao državne potpore u smislu članka 107. stavka 1. UFEU-a provođenjem očito pogrešne ocjene uvjeta selektivnosti
               
                           —
                        
                        
                           poljski porez u sektoru trgovine na malo ne može se na prvi pogled smatrati selektivnim jer njegova struktura ne dopušta iznimku od referentnog sustava koji se primjenjuje na taj porez; progresivne porezne stope sastavni su dio referentnog sustava tog poreza.
                        
                     
                           —
                        
                        
                           čak i pod pretpostavkom da obje progresivne porezne stope nisu element referentnog sustava koji se primjenjuje na poljski porez u sektoru trgovine na malo, valja smatrati da je barem jedna, najčešće korištena porezna stopa element referentnog sustava; dodatno, progresivne porezne stope ni u kom slučaju ne predstavljaju odstupanje u korist određenih poduzetnika koji su, u pogledu cilja svojstvenog tom porezu, u sličnoj činjeničnoj i pravnoj situaciji s drugim poduzetnicima.
                        
                     
                           —
                        
                        
                           progresivne porezne stope i prag iznosa oporezivih baza kod poljskog poreza u sektoru trgovine na malo u svakom su slučaju usklađeni s načelom proporcionalnosti.
                        
                     
         
               2.
            
            
               Drugi tužbeni razlog temelji se na povredi članka 13. stavka 1. Uredbe Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije i povredi načela proporcionalnosti, jer je Komisija naložila neodgodivu obustavu primjene progresivne stope poljskog poreza u sektoru trgovine na malo
               
                           —
                        
                        
                           nije bilo nužno naložiti obustavu s obzirom na postojanje ozbiljnih sumnji u pogledu selektivnosti poljskog poreza u sektoru trgovine na malo.
                        
                     
                           —
                        
                        
                           nije bilo nužno naložiti obustavu jer Komisija nije podnijela dokaze o dovoljno negativnim učincima koji su rezultat primjene poljskog poreza u sektoru trgovine na malo.
                        
                     
         
               3.
            
            
               Treći tužbeni razlog temelji se na pogrešnom i nedovoljnom obrazloženju pobijane odluke
               
                           —
                        
                        
                           pobijana odluka nije valjano i dovoljno obrazložena u pogledu ocjene uvjeta selektivnosti poljskog poreza u sektoru trgovine na malo.
                        
                     
                           —
                        
                        
                           pobijana odluka nije valjano i dovoljno obrazložena u pogledu činjenice da nalaže neodgodivu obustavu primjene progresivne stope poljskog poreza u sektoru trgovine na malo.